נעורים
בְּקַיִץ 1981 ; פָּגַשְׁתִּי נַעֲרָה שְׁחוּמָה מִבַּת־יָם ; מְטַיֶּלֶת בְּגוּפִיָּה לְבָנָה בְּסִמְטְאוֹת יְרוּשָׁלַיִם ; חֶלְקַת צַוָּארָהּ וְרֵיחָהּ הַתּוּתִי ; וּבַת־יָם הַיְדוּעָה לְשִׁמְצָה ; מָשְׁכוּ אוֹתִי אֵלֶיהָ ; כַּחֲתוּל רְחוֹב לַחֲתוּלָה מְיֻחֶמֶת ; בְּיוֹם הַחֹפֶשׁ הָאַחֲרוֹן שֶׁלִּפְנֵי הַגִּיּוּס ; נָסַעְתִּי לְבַת־הַיָּם כִּמְשַׁחֵר לַטֶּרֶף ; גַּבָּהּ הַדַּק סָמַר לְמַגַּע שְׂפָתַי ; בִּקַּשְׁתִּי לְהַצִּית אֶת הָאֵשׁ ; וְהִיא - רוּחַ מְצַנֶּנֶת ; וְהָיִינוּ כְּיָם בְּדֶגֶל שָׁחֹר; 